Victor Andrag

Victor Andrag (lahir pada 29 Mac 1976 di Bedong, Kedah) merupakan seorang pemain bola sepak Malaysia yang bermain untuk pasukan Kedah. Bersama Kedah, Victor telah memenangi hampir kesemua gelaran dalam pertandigan domestik.

Biografi
Victor dibesarkan di Bedong, sebuah pekan yang berada 12 km dari Sungai Petani. Victor merupakan atlet olahraga untuk sekolahnya, Kolej Sultan Abdul Hamid dalam acara 400 meter.

Kerjaya
Victor merupakan pemain paling berpengalaman dalam skuad Kedah. Dia diberi tanggungjawab untuk menjadi ketua pasukan Kedah selepas Akmal Rizal Rakhli dan Mohd Fauzi Nan berpindah ke pasukan lain. Dia sering dilihat mengisi posisi pertahanan. Pada Anugerah Bola Sepak Malaysia 2008, Victor dianugerahkan selaku Pemain Pertahanan Terbaik.

Kerjaya Jurulatih
Victor memulakan kerjaya kejurulatihan pada tahun 2012 apabila dilantik menjadi Penolong Jurulatih kepada János Krecska di Pulau Pinang.Senarai penuh pemain Pulau Pinang 2012 - Haria Penang  Selepas itu, Victor pulang ke Kedah sebagai Jurulatih Piala Presiden bermula tahun 2014 sehingga 2018. Pada tahun 2019, Victor dilantik menjadi Penolong Ketua Jurulatih Kedah Darul Aman yang ketika itu dibimbing oleh Aidil Sharin Sahak. Pada 17 Oktober 2022, Victor dilantik menjadi Jurulatih Sementara sebelum posisi Ketua Jurulatih diambil alih oleh Nafuzi Zain sekitar awal Disember 2022. Victor sekali lagi dilantik menjadi Jurulatih Sementara pasukan Kedah Darul Aman pada 25 November 2024 setelah Nafuzi Zain meninggalkan pasukan.

Kejayaan

 Kelab 

 Kedah 
Liga Super Malaysia: 
 2006–07
 2007–08
Liga Premier Malaysia: 
 2002
 2005–06
Piala FA Malaysia: 
 2007
 2008
Piala Malaysia: 
 2007
 2008

 Individu 

Anugerah Pertahanan Terbaik
 Liga Super Malaysia 2006-07
 Liga Super Malaysia 2007-08

Malaysia
Victor pernah mewakili Malaysia pada kejohanan Piala Tiger 2002. Dia hanya bermain dua perlawanan iaitu ketika menentang Laos dan Vietnam.

Kategori:Orang dari Kedah
Kategori:Pemain bola sepak Malaysia